**מצוה ט"ז - לא לשבור עצם מן הפסח**

הגדרת המצווה: שלא לשבור עצם מכל עצמות מקרבן פסח.

המקור בתורה: : "**ועצם לא תשברו בו**".

1. מהו טעם המצווה?

תשובה: **זכר לנסי מצרים**, שאין כבוד לבני מלכים (בני ישראל) לאכול בשבירת עצמות ככלבים. לכן בבואנו להיות עם סגולה, בחג הפסח ראוי לנו לעשות מעשים המראים בנו המעלה הגדולה שהגענו אליה באותה שעה.

1. ספר החינוך כותב שיש צורך במצוות רבות שיזכירו את הנס של יציאת מצרים, כי **"אחרי הפעולות נמשכים הלבבות".**
2. באר את העיקרון האימוני המובע במשפט זה.
3. ציין מצוות נוספות שאת סיבתן מסביר ספר החינוך על פי עיקרון זה. כתוב אל מה אמור, הלב להמשך על ידי הפעולות שבכל אחת מן המצוות שציינת.

תשובה:

א.האדם נפעל כפי פעולותיו. כל אדם, ואפילו הוא רשע, כאשר הוא עוסק במעשים טובים **–**

יִטה אל הטוב וימית את יצרו הרע; ולהיפך, אף אם יהיה צדיק, אך יעסוק בדברים של דופי –

יִטה לבו אל הרע.

ב. יש כמה דוגמאות :

**קידוש השבת בדברים** (מצווה ל"א) – זכירת חידוש העולם על ידי ה';

**הנחת פאה בשדה** (מצווה רט"ז) – טיפוח רוח טובה, נדיבות;

**נטילת לולב** (מצווה שכ"ד)– ייחוד שמחת החג לשם ה';

**תפילין** (מופיע בתוך מצוות לולב) – ייחוד אברי השכל – המח והלב – למחשבות טובות.

1. כיצד מבאר בעל ספר החינוך את מאמר חז"ל " **רצה הקב"ה לזכות את ישראל לפיכך הרבה להם תורה ומצוות** " ?

תשובה: ה' רצה שהמצוות יהיו תמיד מול עיננו, ונהיה עסוקים בהן. ובזכות המעשים הטובים שנעשה, נהיה תמיד יותר טובים **ונזכה לחיי עד**, ולכן נתן לנו מצוות רבות.

1. "**כל מי שיש לו מזוזה בפתחו וציצית בבגדו, ותפילין בראשו- מובטח לו שלא יחטא**" מה מיוחד במצוות אלו, ומדוע הן שומרות מן החטא באופן מיוחד?

תשובה: מצוות אלו הם נמצאות תמיד, המזוזה בפתח, הציצית בבגד שלנו והתפילין בזמן תפילת שחרית כל יום, ולכן הם שומרות עלינו ומלוות אותנו לאורך כל היום.

1. מי חייב במצוות "**לא לשבור את העצם בקרבן הפסח**", מתי נוהגת מצווה זו ומה דין העובר עליה?

תשובה: גברים ונשים חייבים במצווה זו, המצווה נוהגת **בזמן בית המקדש** והעובר על מצווה זו חייב מלקות.